หนังสือเพื่อน้องพื้นที่สูง-ชายแดนใต้
เมื่อวันที่ 16 ส.ค. ที่ศูนย์การเรียนรู้วังจันทรเกษม กระทรวงศึกษาธิการ (ศธ.) มีการแถลงข่าว สานฝัน หนังสือเพื่อน้องสู่ชุมชนพื้นที่สูงและชายแดนใต้ โดยองค์การค้าของสำนักงานส่งเสริมสวัสดิการและสวัสดิภาพครูและบุคลากรทางการศึกษา (สกสค.) ร่วมกับสำนักงานส่งเสริมการศึกษานอกระบบและการ ศึกษาตามอัธยาศัย (กศน.) กองบัญชาการตำรวจตระเวน ชายแดน (ตชด.) บริษัท พัสดุภัณฑ์ไทย จำกัด บริษัท ล็อกซเล่ย์ จำกัด (มหาชน) และบริษัท เอ็กมี่ จำกัด,นายกิตติศักดิ์ รัตนฉายา รอง ผอ.องค์การค้าฯ กล่าวว่า องค์การค้าฯจัดชุดหนังสือเสริมการเรียนในราคาส่วนลดพิเศษ 60% เพื่อให้ผู้มีจิตศรัทธาซื้อไปบริจาคเข้าห้องสมุดในสถานศึกษาที่เข้าร่วมโครงการ คือ ศูนย์การเรียนรู้ชุมชนไทยภูเขา แม่ฟ้าหลวง สังกัดสำนักงาน กศน. โรงเรียนตำรวจตระเวนชายแดน และห้องสมุดประชาชนในพื้นที่ 3 จังหวัดชายแดนภาคใต้ โดยองค์การค้าฯได้ประชาสัมพันธ์เพื่อหาผู้บริจาค ทั้งประสาน กศน. และ ตชด. คัดเลือกบริจาคให้โรงเรียนในสังกัด โดยบริษัท พัสดุภัณฑ์ไทยจะจัดส่งให้ฟรี ผู้มีจิตศรัทธาบริจาคซื้อหนังสือได้ที่ ธ.กรุงไทย ชื่อบัญชีองค์การค้าฯโครงการ สานฝัน หนังสือเพื่อน้องสู่ชุมชนพื้นที่สูงและชายแดนใต้ บัญชีเลขที่ 011-0-22965-7 สอบถามโทร.0-2933-0182, 0-2538-3033 ต่อ 478.
องค์การค้าฯจัดชุดหนังสือเสริมการเรียนในราคาส่วนลดพิเศษ 60% เพื่อให้ผู้มีจิตศรัทธาซื้อไปบริจาคเข้าห้องสมุดในสถานศึกษาที่เข้าร่วมโครงการ 
หนังสือ,บริจาคหนังสือ,ห้องสมุด,โรงเรียนตำรวจตระเวนชายแดน,ห้องสมุดประชาชน,การศึกษา